
"Қазақстан Халық Кеңесі туралы" 2026 жылғы 5 маусымдағы Қазақстан Республикасының Конституциялық заңын іске асыру жөніндегі шаралар туралы
Қазақстан Республикасы Премьер-Министрінің 2026 жылғы 22 маусымдағы № 98-ө Өкімі.
[bookmark: z3]
      1. Қоса беріліп отырған қабылдануы "Қазақстан Халық Кеңесі туралы" 2026 жылғы 5 маусымдағы Қазақстан Республикасының Конституциялық заңымен негізделген құқықтық актілердің тізбесі (бұдан әрі – тізбе) бекітілсін.

      2. Қазақстан Республикасының мемлекеттік органдары:

      1) тізбеге сәйкес құқықтық актілердің жобаларын әзірлесін және белгіленген тәртіппен Қазақстан Республикасының Президентіне және Қазақстан Республикасының Үкіметіне бекітуге енгізсін;

      2) тізбеге сәйкес тиісті құқықтық актіні қабылдасын;

      3) ай сайын, 30-ы күнінен кешіктірмей тізбеге сәйкес құқықтық актілердің әзірленуі және қабылдануы туралы ақпаратты жалпыға қолжетімді мемлекеттік ақпараттандыру объектісінде орналастырып тұрсын.

      3. Қазақстан Республикасының Әділет министрлігі көрсетілген Конституциялық заңды іске асыру жөніндегі жиынтық ақпаратты талдап, қорытындыласын және ай сайын, 5-і күнінен кешіктірмей жалпыға қолжетімді мемлекеттік ақпараттандыру объектісінде орналастырып тұрсын.
	
      Премьер-Министр

	
О. Бектенов

1. 
	
Қазақстан Халық Кеңесі Хатшылығының кейбір мәселелері туралы
	
Қазақстан Республикасы Президентінің Жарлығы
	
Қазақстан Республикасының Мәдениет және ақпарат министрлігі
	
2026 жылғы маусым
	
Е.Д. Кочетов

	
2. 
	
"Қазақстан халқының Ассамблеясы туралы ережені бекіту туралы" Қазақстан Республикасы Президентінің 2024 жылғы 27 желтоқсандағы № 747 Жарлығының күші жойылды деп тану туралы
	
Қазақстан Республикасы Президентінің Жарлығы
	
Қазақстан Республикасының Мәдениет және ақпарат министрлігі
	
2026 жылғы маусым
	
Е.Д. Кочетов

	
3. 
	
Қазақстан Халық Кеңесінің Регламентін бекіту туралы
	
Қазақстан Халық Кеңесінің шешімі
	
Қазақстан Халық Кеңесінің Хатшылығы

(келісу бойынша)
	
2026 жылғы қыркүйек 
	
Қазақстан Халық Кеңесі Хатшылығының басшысы

